**ДО ПРЕДСЕДАТЕЛЯ**

 **НА ОБЩИНСКИ СЪВЕТ**

 **ГРАД СВИЩОВ**

 **ДО КМЕТА**

 **НА ОБЩИНА СВИЩОВ**

**Д О К Л А Д**

**за изпълнение на годишната програма по чл. 26а ал.4 от ЗНЧ за дейността на Народно читалище „Възраждане-1908” село Българско Сливово,община Свищов и изразходените бюджетни средства за 2019 година**

**През изминалата 2019 година дейността на НЧ „Възраждане-1908” бе насочена в постоянна и отговорна работа на Настоятелството, читалищния колектив, на художествените ръководители, на участниците в състави за изпълнението на най- важната функция на читалището, да бъде културно–просветен и информационен център за населението в село Българско Сливово**

 **Дейността на Народно читалище „Възраждане-1908” бе изпълнена с разнообразна дейност, с много осъществени изяви и значима културно-масова дейност. Това бе период, в който се опитвахме не само да съхраним наследената читалищна дейност и художественотворческите състави, но и да я осъвременим и обогатим, водени от стремежа за участие в един ефективен процес на утвърждаване ролята на читалището, като водеща културна институция в духовния живот на нашия село. В отчетния период читалището осъществяваше дейността си в съгласие със своите програмни цели, заложени в Устава и ЗНЧ. Основните насоки в работата ни бяха свързани с поддържане авторитета и надграждане на дейността в читалището чрез създаване на условия за художественотворческото реализиране и изява на действащите към читалището колективи, с поддържане и обогатяване на библиотечния фонд. В действията си прилагахме екипния принцип, като се стараехме да създадем максимално добра атмосфера за работа.В рамките на субсидирания бюджет подпомагахме и финансово обезпечихме нормалното функциониране на**

 **творческите състави, както и положихме усилия в търсене на нови възможности за обогатяване на културния читалищен живот.**

**БИБЛИОТЕЧНА ДЕЙНОСТ:**

**Една от основните дейности**  **читалищата от край време е читалищната библиотека. Нейното състояние отговаря на реалните потребности на хората от селото, но има още какво да се желае.**

**Библиотечният фонд към 31.12.2019 година е 14100 единици и 130 читатели за**

**,от които 97 деца до 14 години. Набавените книги са предимно от дарения**

**През 2019 година библиотеката спечели проект по програма „Българските библиотеки – съвременни центрове за четене и информираност 2019” към Министерството на културата на стойност 932 лева,от които 93,00 лева собствени средства и 839 лева от Министерство на културата.С тях са закупени 74 броя книги за деца и възрастни.По голямата част от читателите ни са деца и ученици за това се стремим да обновим и набавим книги които се изучават в училище.Целта ни е да обновим библиотечния фонд с нови книги,като по този начин увеличим интереса към книгата и осигурим всички предпоставки максимално да задоволим читателските интереси**

**ЛЮБИТЕЛСКО ХУДОЖЕСТВЕНО ТВОРЧЕСТВО:**

**Любителското художествено творчество е най-масовата дейност вчиталището. През отчетния период към читалището работеха осем колектива: Женска певческа група,Мъжка певческа група,Танцов състав за автентичен фолклор,Танцов състав „Българче”,Детски танцов състав”Гайтанче”,Клуб за народни танци, Група за стари градски песни,Детска певческа група.Изявите им са не само на местно ниво,а и на регионални и национални събори и фестивали.Изявите през изминалата година са 43 от които 19 на общинско ниво,7 регионални и 17 национални изяви.**

**От участията си колективите спечелиха 11 златни ,3 сребърни ,3 бронзови медала и 5 специални награди.**

**Женска певческа група с ръководител Деян Йорданов,е състава с най -дългогодишна история и наброява 20 певици.Под негово ръководство**

**продължава да защитава името на емблематичен състав в община Свищов .**

**Танцов състав за автентичен фолклор в своята 34 годишна история е спечелил много награди от престижни събори и фестивали.През тези години са се сменили няколко поколения като участници в състава.При всяка своя изява състава пленява с автентичните носии,които са на по вече от 150 години,с изпълнението на автентични хора,предавани от поколение на поколение.**

**Детски танцов състав „Гайтанче”с ръководител Павлина Русева се състои от 13 деца.Това е състава с най-много изяви през последните три години.С голямо желание и хъс ,те завоюваха много награди и най-вече бурните аплодисменти на публиката.**

**Клуб за народни танци е със сравнително кратка история, но с танците си присъства на почти всички местни празници.**

**Мъжка певческа група с ръководител Деян Йорданов ,която през изминалата година навърши 10 години от основаването си,макар и в камерен състав продължава да изненадват публиката и печели аплодисменти и награди.**

 **Участват в Общински празник на художествената самодейност в с.Морава, ГФСъбор – надпяване „Авлига пее” с.Обединение,НФК „Димитър Гайдаров” град Казанлък,НФФ „Сцена под липите” с .Николово,Втори фолклорен фестивал „Път,вдъхновение,вяра”град Белене,Шести фолклорен фестивал „Под липите на Горна Липница”,НФФ „Фолклорен извор”,НФФ „С песните на Белчин юнак през вековете”,НФС „Ценово пее и танцува”.В 95 годишния юбилей на читалището в село Александрово и 35 годишен юбилей на ККП село Козловец.**

**Група за стари градски песни участва в национален фестивал на старата градска песен Георги Бейков град Свищов и стана насител на специална награда .**

**В клуб за народни обичаи участват деца и младежи на различна възраст.В него участват 4 лазарски групи ,които огласят с песните си селото на**

**Лазаровден и благославят за здраве и берекет;5 коледарски групи,които обикалят къщите на Бъдни вечер и група,която е ангажирана с пресъздаването на различни обичай-Лазаруване;Ладуване и др.с които участва в различни празници и фестивали за автентичен фолклор.**

**Колективите към читалището са постоянно действащи и репетират през цялата година.В тях участват 95 самодееца.Гордост за читалищното ръководство са постигнатите резултати,радостно е ,че успяваме да създадем приемственост между поколенията,че не угасва желанието им за работа и изяви,но пред нас стои един голям проблем свързан с отоплението на залите за репетиции.Въпреки ,че този проблем не стои от сега пред ръководството,все още не е намерено решение.**

**КУЛТУРНО МАСОВА ДЕЙНОСТ:**

**През отчетния период културно-масовата дейност бе богата и разнообразна. Бяха организирани тържества,чествания и концерти. През месецаприл се проведе Трети регионален фолклорен фестивал „От Лазарица до Гергьовден” посветен на пролетните празници и обичаи.Този фестивал се организира всяка година в края на месец април За три години през сцената на читалището преминаха много колективи и индивидуални изпълнители не само от нашата община,но и цялата търновска област.От две години фестивала има състезателен характер. Гост на фестивала бе певицата Цветелина.По традиция всяка година на Бъдни вечер и на Лазаров ден в селото обикалят коледари и лазарки,като пеят и благославят за здраве и берекет.В края на месец юли се провежда концерт под надслов „Мой роден край” посветен на празника на селото.Организира се честване –заря по случай Трети март,Деня на родилната помощ,осми март и др. През 2019 г . за Деня на будителите Първи ноември гости бяха Театрална Трупа към читалище „Георги Парцалев” град Левски.**

**ОРГАНИЗАЦИОННА ДЕЙНОСТ:**

**През изминалата година усилията на читалищното ръководство бяха насочени към привличане на нови членове като участници в различните състави и клубове в читалището,съхраняване на местния фолклор и традиции,към подобряване и разширяване на услугите,които читалището предлага в Центърза информация и услуги.Настоятелството проведе 8 заседания и общо събрание на читалището.Желанието ни е да се подобри материалната база,подобряване на условията за репетиции,обновяване на библиотечния фонд с нова литература,осигуряване на по вече изяви на самодейните**

**колективи,подобряване на качеството на предлаганите услуги,но всички тези цели,които си поставяме са свързани с много средства.**

**ФИНАНСОВА ДЕЙНОСТ:**

**Основен източник на финансови средства остава бюджетната субсидия, освен нея читалището набира средства от:**

1. **Членски внос - 415,00 лева**
2. **Рента земя -27500,00 лева**
3. **Такси услуги - 97,00 лева**
4. **Награди - 250,00 лева**
5. **Дарения - 200,00 лева**
6. **Проект МК: - 838,00 лева**

**ОБЩО: 4550,00 лева**

**ПОЛУЧЕНИ И РАЗХОДЕНИ БЮДЖЕТНИ СРЕДСТВА ПРИ**

**НЧ „ВЪЗРАЖДАНЕ – 1908”с.Българско сливово,община Свищов**

**за периода 01.01.2019година – 31.12.201 9 година**

|  |  |
| --- | --- |
| **ПРИХОДИ** | **РАЗХОДИ** |
| **субсидия** | **ФРЗ** | **Осигур.** | **Мате****риали** | **Външни****услуги** | **Хоно****рари** | **книги** | **Ел.****Енерг.** | **Банк.****такси** |
| **19 435,00** | **8266,72** | **1440,16** | **1130,00** | **7223,71** | **0,00** | **0,00** | **1494,22** | **180,00** |

 **03.07.2019година Председател:……………………….**

**С.Българско Сливово /Д.Йорданов**

**СПИСЪК НАСТОЯТЕЛСТВО**

1. **Деян Валентинов Йорданов**
2. **Павлина Веселинова Русева**
3. **Тодор Янков Тодоров**
4. **Цветелина Емилова Дончева**
5. **Славка Христова Братанова**
6. **Радослав Георгиев Атанасов**
7. **Янко Георгиев Димитров**

 **СПИСЪК ПРОВЕРИТЕЛНА КОМИСИЯ**

1. **Галя Петкова Йорданова- председател**
2. **Елка Петрова Георгиева – член**
3. **Веселин Христов Иванов - чен**